การเพาะพันธุ์ปลาหางนกยูง การดูแลลูกปลา
นึกจำนวนปลาที่อยากจะเพาะพันธุ์ออกมา นึกถึงสีของมัน และรูปร่างของหางมัน ถ้าเลือกปลาสองตัวที่มีสีเหมือนกัน ลูกปลาก็จะออกมาสีเดียวกับพ่อแม่ และสำหรับรูปร่างของครีบก็ใช้หลักการเดียวกัน  จำนวนของปลา: ปกติแล้ว ควรจะเลือกตัวผู้ 1 ตัวและตัวเมียอีก 2-3 ตัวในการช่วยผสมพันธุ์ปลาหางนกยูง เมื่ออัตราส่วนเป็นหนึ่งต่อหนึ่ง ตัวผู้มักจะเกรี้ยวกราดและไล่ตัวเมียไปทั่วตู้ แต่สำหรับอัตราส่วนหนึ่งต่อสาม ปลาตัวผู้จะสนใจตัวเมียทั้งสามตัว ทำให้ลดความตึงเครียดระหว่างการผสมพันธุ์เพื่อช่วยตัวเมียได้ รูปแบบสีของปลา: สีเหล่านี้เป็นรูปแบบสีพื้นฐานของปลาหางนกยูง ได้แก่ สายพันธุ์พื้นเมือง (สีเทา หรือเขียวมะกอก) สายพันธุ์เผือก (สีอ่อน หรือขาว มีดวงตาสีแดง) สายพันธุ์บลอนด์ (สีอ่อน มีสีดำประปราย) และสายพันธุ์สีฟ้า (สีฟ้าประกาย) รูปร่างของหาง: หางปลาหางนกยูงนั้นนับตั้งแต่ครีบหลังกลมๆ ไปถึงส่วนที่รูปร่างคล้ายดาบ โดยมีรูปร่างและขนาดที่หลากหลาย แต่ที่เห็นกันเยอะที่สุดคือสายพันธุ์เดลต้า (หางเป็นสามเหลี่ยมขนาดใหญ่) สายพันธุ์แฟนเทล (หางลักษณะคล้ายพัด) และสายพันธุ์หางกลม (หางจะมีลักษณะกลม เล็ก) ควรเลือกตู้ขนาด 10 ถึง 20 แกลลอนที่มีเครื่องทำความร้อนกับฟิลเตอร์กรองอ่อนๆ ที่ต้องใช้ฟิลเตอร์อ่อนๆ ก็เพราะลูกปลาหางนกยูงอาจถูกดูดเข้าไปแล้วตายได้ ถ้าคุณคิดว่าฟิลเตอร์ที่มีอยู่มันแรงเกินไป ให้ปิดเอาไว้ด้วยตาข่ายโปร่งๆ ซึ่งตาข่ายจะปล่อยให้น้ำถูกกรองได้ แต่ก็ปกป้องไม่ให้ลูกปลาถูกดูดเข้าไปได้เช่นกัน น่าเศร้าที่พ่อแม่ของปลาหางนกยูงอาจกินลูกตัวเองได้ ฉะนั้นคุณต้องเตรียมพื้นที่ให้ลูกปลาได้ซ่อนหลังจากที่มันเกิดมาแล้ว ลูกปลาหางนกยูงอาจจมดิ่งลงไปได้ ฉะนั้นให้ใส่พืชที่ลอยต่ำๆ ลงไปเพื่อเป็นที่กำบังของลูกปลา สำหรับที่กำบังสูงๆ บางชนิดนั้นอาจต้องใช้สำหรับลูกปลาที่แข็งแรงพอจะว่ายขึ้นข้างบนได้แล้ว  อย่าใช้พวกของที่เอาไว้ปูพื้น อย่างหิน หรือหินปลอม ที่ใช้ปูพื้นตู้ปลา ตู้ปลาเปล่าๆ ที่ข้างล่างไม่ปูพื้นอะไรจะดีกับลูกปลามากกว่า เพราะทำความสะอาดได้ง่ายกว่า และสามารถบันทึกได้ว่ามีลูกปลากี่ตัวที่ยังรอดชีวิต และลูกปลาเหล่านั้นกินอาหารไปมากเท่าไรแล้ว มอสน้ำ หรือที่สำหรับให้ปลาวางไข่แบบแขวน (Spawning mops) ถือเป็นที่ซ่อนอย่างดีสำหรับลูกปลาหางนกยูงเลยล่ะ ตั้งอุณหภูมิไว้ที่ประมาณ 25 ถึง 26 องศาเซลเซียส ขณะที่ปลาตัวผู้และตัวเมียอยู่ในตู้เดียวกัน ก่อนที่จะใส่ปลาหางนกยูงลงไปในตู้สำหรับใช้เพาะพันธุ์ ให้ซื้ออาหารที่มีคุณค่าทางอาหารสูงๆ เพื่อช่วยในการเพาะพันธุ์อย่างมีประสิทธิภาพ ในขั้นตอนนี้ คุณทำได้เพียงรอให้ปลาหางนกยูงผสมพันธุ์กัน แล้วนำปลาตัวผู้ใส่กลับไปยังตู้ปกติของมันเมื่อสังเกตเห็นว่าตัวเมียท้องแล้ว โดยสามารถดูได้ว่าตัวเมียท้องหรือไม่ จากการดูว่ามีจุดสีดำบนบริเวณท้องของมันหรือไม่ รอยสีดำนี้เรียกว่า จุดสีดำสำหรับการตั้งครรภ์ ซึ่งปลาตัวเมียทุกตัวจะมีจุดนี้ขึ้นมาเมื่อมันตั้งท้อง แต่จะเป็นสีดำเข้มขึ้นอีก เมื่อไข่ฟักออกมา ปกติแล้วปลาหางนกยูงจะใช้เวลาตั้งครรภ์ประมาณ 26 ถึง 31 วัน เมื่อปลาตัวเมียพร้อมที่จะออกลูกแล้ว ท้องของมันจะมีขนาดใหญ่มาก และจุดสีดำจะมีสีดำเข้ม (หรือเป็นสีน้ำตาลแดงเข้ม ถ้าหากคุณเพาะสายพันธุ์เผือกหรือสายพันธุ์บลอนด์) และยังจะเป็นเหลี่ยมคล้ายกล่องลัง แทนที่จะเป็นทรงกลม ควรรู้ไว้ว่าปลาหางนกยูงนั้นออกลูกเป็นตัว ไม่ได้เป็นไข่ คุณอาจใช้มอนิเตอร์ดูปลาตัวเมียอย่างใกล้ชิด จะได้รู้ทันท่วงทีหลังจากที่แม่ปลาให้กำเนิดแล้ว และรีบนำปลาออกทันทีหลังจากนั้น (ไม่เช่นนั้นมันอาจกินลูกของตัวเองแทน) ปลาบางตัวจะมีสัญญาณในการออกลูกดังนี้: แยกตัวออกมาอยู่ตัวเดียวนิ่งๆ ตัวสั่น (เกิดการหดตัว) ว่ายวนเวียนอยู่แถวเครื่องทำความร้อน หรือเปลี่ยนการกินอาหาร (รวมถึงการไม่กินอาหาร หรือคายอาหารทิ้ง) ขณะที่มันอาจดูโหดร้าย แต่ลูกปลาหางนกยูงก็เกิดมาเพื่อเอาตัวรอดด้วยตัวเองได้อยู่แล้ว และอย่างที่ได้บอกไว้ข้างต้น แม่ปลาหางนกยูงอาจดุร้ายและกินลูกของพวกมันเองได้ ถ้าคุณไม่สามารถอยู่แถวๆ ตู้ตอนที่แม่ปลาออกลูกได้ ขอให้แน่ใจว่าได้ใส่ต้นไม้เอาไว้ในตู้พอที่จะให้ลูกปลาซ่อนได้ ลูกปลาต้องการอุณหภูมิประมาณ 25.5 องศาเซลเซียสเพื่อใช้ชีวิตอยู่ได้ โดยให้ควบคุมอุณหภูมิไว้จนกว่าลูกปลาจะโตเต็มวัย และต้องหมั่นทำความสะอาดตู้อย่างสม่ำเสมอ โดยใช้วิธีลักน้ำในตู้อย่างระมัดระวังทุกครั้งเมื่อตู้เริ่มสกปรก และเปลี่ยนน้ำประมาณ 40% ทุกๆ สองสามวันเพื่อทำให้น้ำสะอาดตลอดเวลา ลูกปลาจะกินไรทะเล หนอนจิ๋ว หรืออาหารผงเล็กๆ โดยควรให้อาหารสองครั้งต่อวัน ปลาหางนกยูงชอบกินทั้งเนื้อและผัก คุณควรให้อาหารปลาหางนกยูงเป็นผงผัก พอๆ กับอาหารผงธรรมดา จำไว้ว่าลูกปลานั้นตัวเล็กมาก และถ้าคุณให้อาหารมันมากเกินไป อาหารที่เหลือก็จะเน่าอยู่ในตู้ และทำให้ลูกปลาป่วย กระทั่งอาจตายได้ ลูกปลาที่เกิดใหม่ควรให้ตัวอ่อนไรทะเลที่เพิ่งฟักออกมา เพื่อที่ปลาหางนกยูงจะได้มีศักยภาพในการเติบโต ถ้าคุณอยากให้ของกินเล่นมัน ให้ใส่ผักโขมต้มปริมาณเล็กน้อยลงไปในตู้ก็ได้ นั่นหมายถึงต้องกำจัดลูกปลาที่ตายออกไปด้วย ลูกปลาตายแล้วจะลอยขึ้นบนตู้ ง่ายต่อการตักออก และจดไว้ด้วยว่ามีลูกปลากี่ตัวที่ตาย ถ้าคุณรู้สึกว่าลูกปลาตายจำนวนมาก คุณอาจต้องหาสาเหตุว่าอะไรที่ทำให้มันตาย เปลี่ยนน้ำและเปลี่ยนชนิดของอาหาร อาหารที่สะสมจนเสียในตู้นั้นไม่ดีต่อสุขภาพของปลาหางนกยูง เมื่อลูกปลามีขนาดที่พอดี หรือมีอายุประมาณเดือนครึ่งหรือสองเดือนแล้ว ถือว่าพร้อมที่จะส่งพวกมันออกจากตู้เพาะปลา คุณสามารถนำมันไปเลี้ยงต่อในตู้ที่ไม่มีปลาที่ดุร้าย ขายต่อในร้านขายสัตว์ใกล้บ้าน หรือเอาให้เพื่อนเป็นของขวัญก็ย่อมได้
เลือกปลาที่อยากจะเพาะพันธุ์. เลือกตู้ที่จะทำการเพาะพันธุ์. เตรียมของใส่ตู้. ปรับตู้ปลาให้เข้ากับความต้องการของปลา. ใส่ปลาหางนกยูงลงไปในตู้ที่ไว้ใช้เพาะพันธุ์. รู้ว่าเมื่อไรที่ปลาจะออกลูก. นำปลาตัวเมียออกจากตู้ที่ใช้เพาะพันธุ์ปลาเมื่อมันคลอดลูกปลาออกมาแล้ว. คอยดูแลให้ตู้ปลาสะอาดและมีอุณหภูมิที่เหมาะสมตลอดเวลา. ให้อาหารลูกปลาให้ถูกต้อง. ทำตามขั้นตอนเพื่อให้แน่ใจว่าลูกปลาจะมีสุขภาพที่ดี. ย้ายลูกปลาไปยังตู้ปกติเมื่อมันโตพอแล้ว.
https://www.wikihow.com/Breed-Guppies https://www.wikihow.com/Breed-Guppies
Breeding Your Guppies Taking Care of the Fry